31. 1. 97 De BEuropæiske Fællesskabers Tidende Nr. L 29/55 RÅDETS BESLUTNING af 27. januar 1997 om bemyndigelse af visse medlemsstater til i overensstemmelse med artikel 8, stk. 4, i direktiv 92/81/EØF at anvende punktafgiftsfritagelser eller -lempelser for visse typer mineralolie, der anvendes til særlige formål (97/93/EF) RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 92/81/EØF af 19. oktober 1992 om harmonisering af punktafgiftsstrukturen for mineralolier (), særlig artikel 8, stk. 4, under henvisning til forslag fra Kommissionen, og ud fra følgende betragtninger: I henhold til artikel 8, stk. 4, i direktiv 92/81/EØF kan Rådet med enstemmighed på forslag af Kommissionen give en medlemsstat tilladelse til at indføre fritagelser for eller lempelser i punktafgifterne for mineralolier, hvis særlige politiske hensyn taler herfor; de franske og portugisiske myndigheder har meddelt Kommissionen, at de ønsker fortsat at anvende en redu- ceret punktafgiftssats på svær brændselsolie med lavt svovlindhold; de græske og spanske myndigheder har meddelt Kommissionen, at de ønsker at differentiere punktafgifts- satserne for blyfri benzin efter forskellige miljøkategorier; de øvrige medlemsstater er blevet underrettet herom; Kommissionen og alle medlemsstaterne anerkender, at sådanne fritagelser og lempelser er begrundet i særlige politiske hensyn og ikke medfører illoyal konkurrence eller forstyrrelser af det indre marked; Rådet undersøger senest den 30. juni 1997 situationen på ny; Kommissionen gennemgår regelmæssigt lempelserne og fritagelserne for at sikre, at de fortsat er forenelige med det indre marked og Fællesskabets miljøbeskyttelsespoli- tik — VEDTAGET FØLGENDE BESLUTNING: Artikel 1 I overensstemmelse med artikel 8, stk. 4, i direktiv 92/81/ EØF og med forbehold af de forpligtelser, der gælder efter Rådets direktiv 92/82/EØF af 19. oktober 1992 om indbyrdes tilnærmelse af punktafgiftssatserne for mine- ralolie (?), tillades følgende medlemsstater at anvende de nedenfor anførte  punktafgiftslempelser på følgende produkter indtil den 30. juni 1997: 1) Den Franske Republik og Den Portugisiske Republik: — en reduceret sats for svær brændselsolie for at fremme brugen af mere miljøvenlige brændstoffer. Lempelsen skal være specifikt knyttet til svovlindhol- det, og den vægtede gennemsnitlige afgiftssats for svær brændselolie skal til enhver tid overholde minimums- satsen i henhold til gældende EF-lovgivning. 2) Den Hellenske Republik og Kongeriget Spanien: — en differentieret sats for blyfri benzin efter forskel- lige miljøkategorier. Satserne skal til enhver tid overholde minimumssat- serne for mineralolier i henhold til gældende EF- lovgivning. Artikel 2 Denne beslutning er rettet til Den Franske Republik, Den Portugisiske Republik, Den Hellenske Republik og Kongeriget Spanien. Udfærdiget i Bruxelles, den 27. januar 1997. På Rådets vegne G. ZALM Formand () EFT nr. L 316 af 31. 10. 1992, s. 12. Direktivet er senest æn- dret ved direktiv 94/74/EF (EFT nr. L 365 af 31. 12. 1994, s. 46). C) EFT nr. L 316 af 31. 10. 1992, s. 19. Direktivet er senest æn- dret ved direktiv 94/74/EF (EFT nr. L 365 af 31. 12. 1994, s. 46).